Seun verdrink in swembad by skool vir blindesŉ Negejarige seun het Sondagaand omstreeks 23:00 in ŉ swembad in Christiana, Noordwes, verdrink. Sers. Kealeboga Molale, ŉ polisiewoordvoerder, sê die polisie doen ŉ geregtelike doodsondersoek nadat die seun se liggaam in ‘n 2 meter diep swembad gevind is. “Die voorval het by die Christiana Skool vir Blindes plaasgevind,” het Molale gesê. Die seun het glo oor die swembad se hek geklim om toegang tot die swembad te kry. Hy het geen sigbare beserings gehad nie. Hy is by die hospitaal dood verklaar. Die seun se naam is nog nie bekend gemaak nie.